**B I L J E Š K E**

uz financijske izvještaje za javnu objavu

za razdoblje 1.1.2020. do 31.12.2020. godine

Samobor, svibanj 2021

SADRŽAJ:

1. OPĆI PODACI
	1. OSNOVE ZA SASTAVLJANJE FINANCIJSKIH IZVJEŠTAJA
	2. ZNAČAJNE RAČUNOVODSTVENE POLITIKE
	3. POLITIKA ISKAZIVANJA IMOVINE
	4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA
	5. POLITIKA ISKAZIVANJA OBVEZA
	6. ODGOĐENO PLAĆANJE TROŠKOVA I PRIHOD BUDUĆEG RAZDOBLJA
	7. PRIZNAVANJE PRIHODA
	8. PRIZNAVANJE RASHODA
2. BILJEŠKE UZ POZICIJE BILANCE

AKTIVA

2.1. DUGOTRAJNA IMOVINA

2.2. KRATKOTRAJNA IMOVINA

2.3. NOVAC U BANCI I BLAGAJNI

2.4. PLAĆENI TROŠKOVI BUDUĆEG RAZDOBLJA

2.5. IZVANBILANČNI ZAPISI

PASIVA

2.6. KAPITAL I REZERVE

2.7. REZERVIRANJA

2.8. DUGOROČNE OBVEZE

2.9. KRATKOROČNE OBVEZE

2.10. ODGOĐENO PLAĆANJE TROŠKOVA I PRIHOD BUDUĆEG RAZDOBLJA

1. BILJEŠKE UZ POZICIJE RAČUNA DOBITI I GUBITKA
	1. POSLOVNI PRIHODI
	2. POSLOVNI RASHODI
	3. FINANCIJSKI PRIHODI
	4. FINANCIJSKI RASHODI
	5. DOBIT/GUBITAK RAZDOBLJA
	6. POREZ NA DOBIT
2. SPOROVI I POTENCIJALNE OBVEZE
3. DOGAĐAJI POSLIJE BILANCE
4. ODOBRENJE FINANCIJSKIH IZVJEŠTAJA

**1. OPĆI PODACI**

Tvrtka Odvodnja Samobor društvo s ograničenom odgovornošću za odvodnju i pročišćavanje otpadnih voda, MBS: 080884061, nastala je u postupku odvajanja (od Komunalca d.o.o. OIB: 17055681355) s osnivanjem, te je Rješenjem Trgovačkog suda u Zagrebu broj Tt-13/27804-2 upisana u Sudski registar dana 04. prosinca 2013. godine.

Skraćeni naziv tvrtke je ODVODNJA SAMOBOR d.o.o.

OIB: 87815496618, MB: 04144724

Osnivač Društva je Grad Samobor, Samobor, Trg kralja Tomislava 5, OIB: 33544271925.

Sjedište Društva nalazi se u Ulici 151. samoborske brigade HV br. 1 u Samoboru.

Organi upravljanja su Direktor, Nadzorni odbor i Skupština Društva.

Odlukom Skupštine od 03.11.2017. direktor Društva je Ivica Karoglan. Direktor zastupa Društvo pojedinačno i samostalno.

# 1.1. OSNOVE ZA SASTAVLJANJE FINANCIJSKIH IZVJEŠTAJA

Financijski izvještaji za 01.01. - 31.12.2020. godine sastavljeni su u skladu s Hrvatskim standardima financijskog izvještavanja, koje je objavio Odbor za standarde financijskog izvještavanja u Narodnim novinama 86/2015 propisanim kao okvirom financijskog izvještavanja temeljem odredbi Zakona o računovodstvu (NN 78/2015, 134/15, 120/16 i 116/18).

Financijski izvještaji pripremljeni su primjenom načela povijesnog troška po principu neograničenosti vremena poslovanja.

Detaljna objašnjenja priznavanja pojedinačnih pozicija dana su u sklopu svake pojedinačne pozicije.

Financijska izvješća za 2020. godinu usvojila je uprava Društva 20.05.2021. godine.

# 1.2. ZNAČAJNE RAČUNOVODSTVENE POLITIKE

Računovodstvene politike dane u nastavku, primjenjivane su dosljedno za sva razdoblja prezentirana u ovim financijskim izvještajima i u skladu su s Hrvatskim standardima financijskog izvještavanja i Zakonom o računovodstvu. U nastavku prikazujemo osnovne odrednice primijenjenih računovodstvenih politika.

**1.2.1. Ključne procjene**

Prilikom sastavljanja financijskih izvještaja korištene su određene procjene koje utjeću na iskaz imovine i obveza društva, prihode i rashode društva i objavljivanje potencijalnih obveza društva.

Budući događaji i njihovi utjecaji ne mogu se predvidjeti sa sigurnošću, slijedom čega se stvarni rezultati mogu razlikovati od procijenjenih. Procjene korištene u primjeni računovodstvenih politika prilikom sastavljanja ovih financijskih izvještaja odnose se na obračun amortizacije dugotrajne materijalne imovine, ispravak vrijednosti potraživanja i rezerviranja.

**1.3. POLITIKA ISKAZIVANJA IMOVINE**

**1.3.1. Nematerijalna i materijalna imovina**

Materijalna imovina iskazuje se u poslovnim knjigama po trošku nabave sukladno točki 6.3. HSFI-a 6.

Nabavnu vrijednost čine svi izdaci nabave i dovođenja materijalne imovine u radno stanje za namjeravanu uporabu.

Materijalnu imovinu čini oprema pribavljena za trajnu uporabu, čiji je korisni vijek trajanja duži od jedne godine.

Neuporabljivi predmeti materijalne imovine za koje se ne očekuju koristi stavljaju se van uporabe ili se obavlja prodaja, isključuju se iz bilance zajedno sa pripadajućom akumuliranom amortizacijom. Bilo koja zarada ili gubitak nastao pri prestanku priznavanja imovine iskazuje se u računu dobiti i gubitka u godini prestanka priznavanja u neto iznosu (razlika između prodajne i neotpisane vrijednosti).

**1.3.2. Amortizacija**

Amortizacija se obračunava za svako sredstvo dugotrajne imovine pojedinačno na njegovu nabavnu vrijednost. Za nabavljenu imovinu ranijih godina amortizacija se obračunava na nabavnu vrijednost utvrđenu krajem prethodne godine, a za nabavljenu u tijeku godine počevši od sljedećeg mjeseca na nabavnu vrijednost primjenom linearne metode po stopama koje se priznaju kao porezni rashod.

Sredstva dugotrajne imovine čija je pojedinačna nabavna vrijednost manja od 3.500,00 kuna otpisuju se jednokratno.

Obveza obračuna amortizacije traje dok se materijalna i nematerijalna imovina u cijelosti ne otpiše.

**1.3.3. Politika iskazivanja potraživanja**

Kao kratkotrajna potraživanja iskazuju se:

* potraživanja od kupaca za prodane proizvode i obavljene usluge,
* potraživanja od društava povezanih sudjelujućim interesom,
* potraživanja za dane predujmove i ostala kratkotrajna potraživanja koja su proizašla iz redovitih aktivnosti Društva.

Usklađenje vrijednosti potraživanja na teret rashoda poslovanja obavlja se za sva potraživanja i ostala potraživanja za koja se došlo do saznanja da potraživanje nije u roku naplaćeno ili da su nastale okolnosti djelomičnog umanjenja potraživanja sukladno Zakonu o porezu na dobit, a za koja je ranije iskazan poslovni prihod. Odluku o vrijednosnom usklađenju ili otpisu potraživanja donosi direktor Društva.

**1.4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA**

Unaprijed plaćeni troškovi priznaju se kao imovina u razdoblju kada su plaćena, a odnose se na buduća razdoblja. Nedospjela naplata prihoda priznaje se kao imovina i prihod kada se odnosi na prihod razdoblja, a još nisu zadovoljeni kriteriji za fakturiranje na temelju uredne isprave o obavljenoj usluzi.

**1.5. POLITIKA ISKAZIVANJA OBVEZA**

Kao kratkoročne obveze iskazuju se obveze nastale stjecanjem dobara i korištenjem usluga za koje se vrši isplata, zakonom propisane obveze za poreze i doprinose i ostala zakonska davanja, obveze prema zaposlenima i druge kratkoročne obveze nastale u razdoblju poslovanja.

Unaprijed plaćene isporuke dobara i usluga od strane kupca na dan bilance iskazuju se kao dio kratkoročnih obveza.

Kao dugoročne obveze iskazuju se obveze čiji je rok plaćanja duži od godinu dana.

**1.6. ODGOĐENO PLAĆANJE TROŠKOVA I PRIHOD BUDUĆEG RAZDOBLJA**

Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za fakturiranje.

Prema HSFI 15.37 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Prihodi budućeg razdoblja koji se iskazuje u bilanci kao dio kratkoročnih obveza obuhvaćaju odgođene prihode za investicije u tijeku i aktiviranu imovinu za dio koji je financiran sredstvima Hrvatskih voda, Grada Samobora i drugih - bespovratno primljenih sredstava.

**1.7. PRIZNAVANJE PRIHODA**

Prihodi se sastoje od fer vrijednosti primljene naknade ili potraživanja za prodane usluge i proizvode tijekom redovnog poslovanja društva. Društvo priznaje prihode kada se iznos prihoda može pouzdano mjeriti, kada će društvo imati buduće ekonomske koristi i kada su zadovoljeni specifični kriteriji za djelatnost društva.

Kao financijski prihod iskazuju se prihodi od kamata nastalih temeljem plasmana i potraživanja iz poslovnih odnosa; tečajnih razlika nastalih preračunom sredstava, potraživanja i obveza u stranim sredstvima plaćanja u njihovu kunsku protuvrijednost po srednjem tečaju Hrvatske narodne banke, tijekom godine i na kraju poslovne godine.

**1.8. PRIZNAVANJE RASHODA**

Kao poslovni rashodi iskazuju se svi rashodi koji su nastali u izravnoj vezi sa fakturiranim prihodom, a to su materijalni troškovi i usluge, troškovi osoblja, amortizacija, vrijednosno usklađenje kratkotrajne imovine kao i ostali troškovi poslovanja. Rashod se priznaje u obračunskom razdoblju kada je nastao i kada se ne očekuju buduće ekonomske koristi, a ne postoje uvjeti da se prizna kao imovinska pozicija u bilanci.

Kao financijski rashodi iskazuju se kamate nastale temeljem obveza iz poslovnih odnosa, obračunane do datuma bilance i negativne tečajne razlike nastale preračunom svih sredstava, potraživanja i obveza koje se iskazuju u stranim sredstvima plaćanja u njihovu kunsku protuvrijednost po srednjem tečaju Hrvatske narodne banke, tijekom godine i na kraju poslovne godine.

# 2. BILJEŠKE UZ POZICIJE BILANCE

# *A K T I V A*

# 2.1. DUGOTRAJNA IMOVINA

# Kao dugotrajna imovina u bilanci je iskazano sljedeće:

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Nematerijalna imovina | 0 | 0 | 0 |
| Zemljište | 1.558.707 | 1.558.707 | 100 |
| Građevinski objekti | 65.593.640 | 64.051.925 | 98 |
| Postrojenja i oprema | 308.571 | 414.786 | 134 |
| Transportna imovina | 2.019.948 | 2.033.662 | 101 |
| Materijalna imovina u pripremi | 15.575.777 | 17.981.763 | 115 |
| Ukupno | 85.056.643 | 86.040.843 | 100 |

**Promjene na materijalnoj imovini u 2020. godini bile su:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Nemater. imovina | Zemljište | Građ. objekti | Oprema | Transp. imovina | Imovina u pripremi | Ukupno |
| I. NABAVNA VRIJEDNOST |
| 1. | Saldo 01.01.2020. | 56.300 | 1.558.707 | 103.033.527 | 611.242 | 3.368.966 | 15.575.777 | 124.204.519 |
| 2. | Povećanja | 700 | 0 | 878.823 | 165.998 | 134.137 | 3.284.808 | 4.464.466 |
| 3. | Smanjenja | 0 | 0 | 0 | -5.847 | 0 | -878.823 | -884.670 |
| 4. | Transfer | 0 | 0 | 0 | 0 | 0 | 0 | 0 |
| Stanje 31.12.2020. | 57.000 | 1.558.707 | 103.912.350 | 771.392 | 3.503.103 | 17.981.763 | 127.784.315 |
| II. ISPRAVAK VRIJEDNOSTI |
| 5. | Saldo 01.01.2020. | -56.300 | 0 | -37.439.887 | -302.670 | -1.349.018 | 0 | -39.147.875 |
| 6. | Promjena u razdoblju | -700 | 0 | -2.420.538 | -58.200 | -120.423 | 0 | -2.599.861 |
| 7. | Smanjenja | 0 | 0 | 0 | 4.264 | 0 | 0 | 4.264 |
| Stanje 31.12.2020. | -57.000 | 0 | -39.860.425 | -356.606 | -1.469.441 | 0 | -41.743.472 |
| NETO KNJIGOVODSTVENA VRIJEDNOST |
| Saldo na 31.12.2019. | 0 | 1.558.707 | 65.593.640 | 308.571 | 2.019.948 | 15.575.777 | 85.056.643 |
| Saldo na 31.12.2020. | 0 | 1.558.707 | 64.051.925 | 414.786 | 2.033.662 | 17.981.763 | 86.040.843 |

**2.1.1. Nematerijalna imovina**

Za vođenje poslovnih knjiga trgovačko društvo Odvodnja Samobor d.o.o. koristi aplikacije Libusoft Cicom-a, te je za daljnji rad u 2020. godini bilo neophodno dokupiti nadogradnju. Za vođenje GIS-a koristimo Protok d.o.o. aplikaciju.

**2.1.2. Zemljište**

Odvodnja Samobor d.o.o. je kao vlasnik 1/1 upisana za zemljište: Prečistač otpadnih voda Čerešnjica z.k.č.br. 820/14 površine 4210 m2 i zemljište Glavni odvodni kanal od naselja Hrastina do autoceste A3 površine 13891 m2.

**2.1.3. Građevinski objekti**

U 2020. godini aktivirano je izgrađenih kanala za odvodnju u vrijednosti 878.823 kune, a prenesene su u upotrebu zaključno do 31.12.2020. godine. Od ukupno iskazanih građevinskih objekata nabavne vrijednosti 103.912.350 kuna, iznos od 2.581.162 kune odnosi se na Pročistač otpadnih voda koji je u cijelosti amortiziran.

**2.1.4. Postrojenja i oprema**

Zbog potrebe posla u 2020. godini je nabavljeno:

* Oprema za crpne stanice (potopne pumpe i upravljački ormari) 121.060 kuna
* Oprema za odzračivanje šahtova 13.769 kuna
* Oprema za ulazak u reviziona okna 20.516 kuna
* Namještaj 10.653 kuna
* Sveukupno 165.998 kuna

Odlukom Direktora o rashodovanju dugotrajne materijalne imovine, oprema u vrijednosti 5.847 kuna isknjižena je iz uporabe. Neupotrebljiva, potrgana, neispravna i zastarjela oprema zbrinuta je na Reciklažnom dvorištu trgovačkog društva Komunalac d.o.o. Samobor.

**2.1.5. Transportba imovina**

Za potrebe posla u 2020. godini je nabavljeno vozilo Citroen JUMPY LCV Furgon u vrijednosti 134.137 kuna.

**2.1.6. Materijalna imovina u pripremi - investicije u tijeku**

Investicije u tijeku iskazane u bilanci iznose:

|  |  |  |  |
| --- | --- | --- | --- |
| R.br. | Opis  | 31.12.2019. | 31.12.2020. |
| 1. | Odvodnja oborinskih voda Hrastina-Farkaševec-Domaslo | 164.250 | 164.250 |
| 2. | Odvodnja Ulice grada Wirgesa, Sv.Helene i Ulice P.Što | 63.034 | 63.034 |
| 3. | Fekalna kanalizacijska mreža u naselju Vrhovčak | 86.469 | 161.469 |
| 4. | Oborinska odvodnja dijela naselja Hrastina i Domaslo | 165.672 | 165.672 |
| 5. | Fekalna kanalizacija naselja Mala i Velika Rakovica | 277.150 | 277.150 |
| 6. | Kanalizacija u ulici Trkeši u Bregani | 42.000 | 42.000 |
| 7. | Investicijska studija izgradnje novog prečistaća | 237.870 | 237.870 |
| 8. | Glavni odvodni kanal sustava odvodnje Grada Samobora | 290.000 | 290.000 |
| 9. | Obor.odvodnja u dijelu Mirnovečke i Prigorske u M.Rakov | 18.000 | 0 |
| 10. | Mješovita kanalizacija u Ulici I.Hoića u Samoboru | 19.773 | 0 |
| 11. | Javna fekalna kanalizacija i crpna stanica Vrbovec i Medsave | 58.661 | 58.661 |
| 12. | Mješovita kanalizacija Starogradska i dio Gornjeg kraja | 180.155 | 180.155 |
| 13. | Javna sanitarna kanalizacija - put Trebež u Vrbovcu Samobor | 90.129 | 153.429 |
| 14. | Spojni kanal kolektora Starogradska - Vugrinščak | 76.020 | 76.020 |
| 15. | Javna mješovita kanalizacija u Strossmayerovoj ulici | 0 | 35.000 |
| 16. | Sustav oborinske odvodnje Rakov Potok Samoborska cesta | 0 | 970.841 |
| 17. | Javna sanitarna kanalizacija ulice Podgaj u Jelenščaku | 0 | 23.400 |
| 18. | Oborinska odvodnja u naselju Petkov Breg L=416 m | 0 | 333.822 |
| 19. | Oborinska odvodnja u naselju Podgrađe L=336 m | 0 | 225.951 |
| 20. | Novi Sjeverni kolektor | 342.612 | 342.612 |
| 21. | Izmještanje i rekonstrukcija Južnog kolektora | 1.744.004 | 1.744.004 |
| 22. | Zacjevljenje dijela GOK-a sustava odvodnje grada Samobora | 1.479.817 | 1.479.817 |
| 23. | Transportni kolektor od preljeva GOK-a do uređaja i rekonstrukcija | 161.074 | 161.074 |
| 24. | Odvodnja naselja Mala i Velika Rakovica i Kladje | 1.092.214 | 1.092.214 |
| 25. | Sustav odvodnje naselja Gradna - faza 1 | 233.143 | 233.143 |
| 26. | Sustav odvodnje naselja Velika Jazbina i Klokočevec - I faza | 407.359 | 407.359 |
| 27. | Sustav odvodnje naselja Mala Jazbina i Lug Samoborski - I faza | 689.536 | 689.536 |
| 28. | Sustav odvodnje naselja Perivoj i Bobovica - I i II faza | 833.379 | 833.379 |
| 29. | Retencijski kolektor i preljevni objekt Bregana | 276.129 | 276.129 |
| 30. | Dokumentacija za EU projekt sustava odvodnje i pročišćavanje | 4.630.277 | 4.630.277 |
| 31. | Drenaža područja Giznik | 112.000 | 112.000 |
| 32. | Izmještanje i rekonstrukcija Južnog kolektora Grada Samobora | 369.026 | 1.073.431 |
| 33. | Izvlaštenje radi izgradnje sustava odvodnje naselja Gradna | 156.525 | 156.525 |
| 34. | Izmještanje Sjevernog kolektora Grada Samobora | 485.734 | 485.734 |
| 35. | Izvlaštenje radi izgr.sustava odv.M.i V. Rakovica i Kladje | 402.498 | 414.538 |
| 36. | Izvlaštenje radi izgr.sustava odv.Perivoj i Bobovica | 351.202 | 351.202 |
| 37. | Izvlaštenje radi izgr.sustava odv.V.Jazbina i Klokočevac | 40.064 | 40.064 |
|  | Sveukupno: | 15.575.777 | 17.981.763 |

## 2.2. KRATKOTRAJNA IMOVINA

Kratkotrajna imovina se sastoji od Zaliha, Potraživanja te Novca u banci i blagajni. U Bilanci je iskazana sljedeća kratkotrajna imovina:

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Zalihe | 0 | 0 | 0 |
| Potraživanja | 3.792.012 | 4.906.750 | 129 |
| Novac u banci i blagajni | 1.172.786 | 1.812.336 | 155 |
| Ukupno | 4.964.798 | 6.719.086 | 135 |

# 2.2.1. Zalihe

Zalihe su iskazane sukladno primijenjenoj računovodstvenoj politici i sastoje se od sljedećih pozicija:

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Sitan inventar u upotrebi | 59.327 | 57.219 | 96 |
| Auto-gume u upotrebi | 55.320 | 75.388 | 136 |
| Zaštitna odjeća u upotrebi | 21.265 | 24.022 | 113 |
| Otpis sitnog inventara u upotrebi | -59.327 | -57.219 | 96 |
| Otpis auto-guma u upotrebi | -55.320 | -75.388 | 136 |
| Otpis zaštitne odjeće u upotrebi | -21.265 | -24.022 | 113 |
| Ukupno | 0 | 0 | 0 |

### 2.2.2. Potraživanja

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Potraživanja od kupaca | 3.636.996 | 4.233.556 | 116 |
| Potraživanja od zaposlenika  | 0 | 0 |  |
| Potraživanje od države i drugih institucija | 59 | 21.260 |  |
| Ostala potraživanja | 154.957 | 651.934 | 421 |
| Ukupno: | 3.792.012 | 4.906.750 | 129 |

**2.2.3. Potraživanja od kupaca**

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Potraž. od VIO za održ. odvodnje | 2.059.431 | 2.324.281 | 130 |
| Kupci – ViO – Naknada za razvoj | 1.494.437 | 1.806.293 | 121 |
| Potraživanja za uslugu fekalca | 34.702 | 21.923 | 63 |
| Potraživanje za priključke | 28.580 | 56.584 | 198 |
| Potraživanje za održavanje slivnika | 25.147 | 29.854 | 119 |
| Potraživanje od kupaca za potvrde | 776 | 776 | 100 |
| Potraživanje za ostale usluge |  | 1.072 |  |
| Vrijednosno usklađenje | -6.078 | -7.228 | 119 |
| Ukupno | 3.636.996 | 4.233.556 | 116 |

### 2.2.4. Potraživanja od zaposlenika i članova poduzetnika

Potraživanja od zaposlenika i članova poduzetnika je potraživanje za akontacije za nabavu u gotovini.

### 2.2.5. Potraživanja od države i drugih institucija

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Potraživanje za razliku većeg pretporeza | 0 | 21.260 |  |
| Potraživanja za procijenjenu obvezu PDV-a ViO  | 0 | 0 |  |
| Potraživanje za predujmove poreza na dobit | 0 | 0 |  |
| Potraživanje za više plaćenu naknadu za šume | 59 | 0 |  |
| Ukupno: | 59 | 21.260 |  |

### 2.2.6. Ostala potraživanja

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Potraživanje od HZZO za bolovanje | 12.458 | 3.901 | 31 |
| Potraživanje po Zahtjevima – Grad Samobor  | 142.499 | 648.033 | 455 |
| Potraživanje po Zahtjevima – Hrvatske vode | 0 | 0 |  |
| Ukupno: | 154.957 | 651.934 | 421 |

### 2.3. NOVAC U BANCI I BLAGAJNI

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Novac u bankama | 1.171.169 | 1.811.840 | 155 |
| Novac u blagajni | 1.617 | 496 | 31 |
| Ukupno: | 1.172.786 | 1.812.336 | 155 |

### 2.4. PLAĆENI TROŠKOVI BUDUĆEG RAZDOBLJA

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Unaprijed plaćeni troškovi održavanja i sl. | 0 | 0 | 0 |
| Unaprijed plaćeni troškovi osiguranja vozila  | 30.631 | 37.971 | 124 |
| Nefakturirani prihodi | 19.840 | 0 |  |
| Ukupno: | 50.471 | 37.971 | 75 |

Nefakturirani prihodi odnose se na razliku između procjene i obračuna Vodoopskrbe i odvodnje d.o.o. za prosinac 2019. godine.

**2.5. IZVANBILANČNI ZAPISI**

U izvanbilančne zapise knjižena je:

Oprema poslovnog prostora u zakupu – tuđa sredstva vrijednosti 19.810 kuna, primljene bjanco zadužnice za dobro izvršenje ugovora 200.000 kuna, primljena garancija za uredno ispunjenje ugovora od Tigre d.o.o. od 440.752 kuna. Izdane su zadužnice od 2.500.000 kuna Hrvatskim vodama prema uvjetima za pripremu i provedbu projekata Ministarstva regionalnog razvoja i fondova Europske unije za projekt EN.2.1.16 – 0078 Nastavak izgradnje kanalizacijske mreže naselja Jelenščak. Izdana je zadužnica Raiffeisen Austrija banci za osiguranje naplate po Ugovoru za kredit - dopušteno prekoračenje po transakcijskom računu u vrijednosti 1.000.000 kuna.

***P A S I V A***

**2.6. KAPITAL I REZERVE**

Stanje temeljnog kapitala na dan 31.12.2020. godine iznosi 1.550.000 kuna. Temeljni kapital je Rješenjem broj Tt-13/27804-2 upisan u Sudski registar Trgovačkog suda u Zagrebu.

|  |  |  |  |  |
| --- | --- | --- | --- | --- |
| Red.br. | Opis | 31.12.2019. | 31.12.2020. | Index 20/19 |
| 2.6.1. | Upisani temeljni kapital | 1.550.000 | 1.550.000 | 100 |
| 2.6.2. | Zadržana dobit | 0 | 0 | 0 |
| 2.6.3. | Preneseni gubitak | 1.521.012 | 1.365.047 | 90 |
| 2.6.4. | Gubitak poslovne godine | 0 | 0 | 0 |
| 2.6.5. | Dobit poslovne godine | 155.965 | 315.111 | 202 |
|  | Ukupno | 184.953 | 500.064 | 270 |

Gubitak poslovne godine 2017. od 1.883.481 kuna. Odlukom Skupštine pokriven dijelom je iz Zadržane dobiti, a dijelom iz dobiti tekuće godine, te iznosi 1.521.667 kuna u 2019. godini. U 2020. godini Preneseni gubitak, umanjen za dobit iz prethodne godine iznosi 1.365.047 kuna. Dobitom tekuće godine od 315.111 kuna i dobicima u narednim razdobljima, pokrivati će se gubitak iz 2017. godine.

### 2.7. REZERVIRANJA

Društvo ima evidentiran spor koji se vodi protiv društva. Uprava prati i analizira tijek sporova i zajedno s odvjetnikom obavlja procjenu ishoda spora. U 2019. godini po ocijeni odvjetnika i Uprave izvršeno je rezerviranje za nezavršeni sudski spor u visini od 49.797 kuna zbog toga što postoji neizvjesnost pozitivnog ishoda spora sukladno održanom ročištu u 2019. godini. U 2020. godini Rezerviranja su umanjena za troškove odvjetnika i iznose 47.797 kuna.

### 2.8. DUGOROČNE OBVEZE

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Obveze prema bankama i  |  |  |  |
| drugim financijskim institucijama | 1.319.272 | 978.993 | 74 |
| Dio dospjelih dugoroč. obveza koji se trebaju platiti unutar posl. godine | -352.530 | -369.359 | 105 |
| Ukupno | 966.742 | 609.634 | 63 |

Zbog potrebe posla u 2018. godini nabavljena je transportna mehanizacija na financijski lizing na rok od 60 mjeseci, te stanje na dan 31.12.2020. godine iznosi:

* Raiffeisen Leasing d.o.o. za nabavu kamiona Mercedes Benz 436.677 kuna
* Raiffeisen Leasing d.o.o. za nabavu minibagera Yanmar 185.645 kuna
* OTP Leasing d.o.o. za nabavu Rovokopač – utovarivač Terex 356.671 kuna
* Sveukupno: 978.993 kuna

### 2.9. KRATKOROČNE OBVEZE

Kratkoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveze. Kao kratkoročne obveze u bilanci su iskazane:

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Obveza za dospjele dugoročne obveze koji se trebaju platiti unutar posl. godine  | 352.530 | 369.359 | 105 |
| Obveze za zajmove, depozite i sl. | 0 | 75.000 |  |
| Obveze prema dobavljačima | 155.879 | 1.007.745 | 646 |
| Obveze prema zaposlenicima | 181.466 | 172.801 | 95 |
| Obveze za poreze i doprinose i sl. | 105.861 | 93.633 | 88 |
| Ostale kratkoročne obveze | 1.038.434 | 1.060.480 | 102 |
| Ukupno | 1.834.170 | 2.779.017 | 152 |

**2.9.1. Obveze za dospjele dugoročne obveze**

Obveze koje dospijevaju unutar jedne godine smatraju se kratkoročnima. Prema Planu otplate u 2021. godini dospijevaju ugovoreni lizinzi u ukupnom iznosu 49.006,75 EUR-a. Po srednjem tečaju HNB (7,536898) na dan 31.12.2020. godine, dugoročne su obveze umanjene, a kratkoročne uvećane za 369.359 kuna.

### 2.9.2. Obveze za zajmove, depozite i slično

Primili smo jamstvo za ozbiljnost ponude ev.br. 11/2020-MV od BKS-Leasing Croatia d.o.o. na iznos od 75.000 kuna, prema ponudi za financijski leasing za specijalno komunalno vozilo za čišćenje slivnika i pražnjenje sabirnih jama, a predmetna nabava bi se prema Planu trebala realizirati u 2021. godini.

### 2.9.3. Obveze prema dobavljačima

Kao obveza prema dobavljačima su fakture dobavljača za isporuke do 31.12.2020. godine koje dospijevaju u 2021. godini, u iznosu 1.007.744 kuna.

U prosincu 2020. godine, što obično nije praksa prethodnih godina, zbog povoljnih vremenskih uvjeta, pristupilo se sanaciji oborinske odvodnje u mjesnim odborima Rakov Potok, Petkov Breg i Pavučnjak, te su računi za izvedene radove i utrošeni materijal izdani u prosincu 2020. godine s datumom dospijeća u siječnju 2021. godine (npr. Hvar d.o.o. 571.250 kuna, Samoborka d.d. 63.480 kuna, Urbane ideje 63.300 kuna, i drugi).

**2.9.4. Obveze prema zaposlenicima**

Obveza prema zaposlenicima je zapravo obračunata plaća za prosinac 2020. godine, čije je dospijeće u siječnju 2021. godine. Plaća je regulirana internim aktom i važećim propisima Republike Hrvatske za obračunati porez i doprinose iz i na plaću, te za prosinac iznosi:

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Neto plaća | 166.622 | 163.625 | 98 |
| Ostala materijalna prava radnika | 14.844 | 9.175 | 62 |
| Ukupno | 181.466 | 172.801 | 95 |

### 2.9.5. Obveze za poreze, doprinose i slična davanja

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Obveza za razliku poreza i pretporeza | 10.196 | 0 |  |
| Doprinosi iz plaća | 44.360 | 47.461 | 107 |
| Porez iz plaća | 11.033 | 11.534 | 105 |
| Doprinosi na plaću | 40.272 | 37.064 | 92 |
| Obveza za nadoknadu za šume | 0 | -2.426 |  |
| Ukupno | 105.861 | 93.633 | 88 |

### 2.9.6. Ostale kratkoročne obveze

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Naknada za razvoj | 1.038.434 | 1.060.480 | 102 |

Kao ostala kratkoročna obveza knjižena je fakturirana, a nenaplaćena Naknada za razvoj odvodnje. Gradsko vijeće Grada Samobora donijelo je 2014. godine Odluku o povećanju naknade za razvoj na način da je naknada za razvoj vodoopskrbe umanjena u korist naknade za razvoj odvodnje. Ovu naknadu fakturira Vodoopskrba i odvodnja d.o.o. Zagreb, a naplaćena se koristi za izgradnju kanalizacijske infrastrukture na području Grada Samobora.

# 2.10. ODGOĐENO PLAĆANJE TROŠKOVA I PRIHODI BUDUĆEG RAZDOBLJA

Prema HSFI 15 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Odgođeno plaćanje troškova i prihod budućeg razdoblja iskazan u bilanci na dan 31.12.2020. godine odnosi se na:

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Neutrošena Naknada za razvoj odvodnje | 6.473.453 | 8.346.327 | 129 |
| Odg. priznavanje prihoda investicija u tijeku | 13.770.726 | 14.489.427 | 105 |
| Odg. priznavanje prihoda kanal. u upotrebi | 64.693.544 | 63.202.647 | 98 |
| Odg. priznavanje prihoda nekretnine u pripremi | 2.060.143 | 2.771.933 | 135 |
| Obrač. troškovi za koje nije primljena faktura | 38.384 | 51.055 | 133 |
| Ukupno | 87.036.250 | 88.861.388 | 102 |

Trgovačko društvo Odvodnja Samobor u 2020. godini prikupilo 2.729.021 kunu sredstava naknade za razvoj odvodnje. Članak 57. stavak 2. Zakona o izmjenama i dopunama Zakona o financiranju vodnog gospodarstva (Narodne novine 127/17) dozvoljava da javni isporučitelj može koristiti do 20% prikupljenih sredstava naknade za razvoj za pokriće troškova održavanja i pogona građevina za javnu odvodnju.

Namjenski je utrošeno u iznosu od 856.147 kuna, odnosno neutrošen iznos naknade za razvoj na dan 31.12.2020. godine je 8.346.327 kuna.

Odgođeno priznavanje prihoda - kanalizacija u upotrebi odnosi se na kanalizaciju financiranu sredstvima drugih. U 2020. godini odgođeno priznavanje prihoda povećano je za aktivirane investicije za 878.823 kune i smanjeno za obračunatu amortizaciju za 2.369.720 kuna za koji iznos su povećani prihodi razdoblja u skladu s Računovodstvenim politikama.

# 3. BILJEŠKE UZ POZICIJE RAČUNA DOBITI I GUBITKA

# 3.1. POSLOVNI PRIHODI

Prema računovodstvenim politikama, prihodi predstavljaju povećanje ekonomske koristi tijekom obračunskog razdoblja. Prihodi se priznaju danom isporuka roba ili usluga, te izdavanjem računa.

|  |  |  |  |
| --- | --- | --- | --- |
| Opis | 31.12.2019. | 31.12.2020. | Indeks 20/19 |
| Poslovni prihodi | 9.155.372 | 10.447.702 | 114 |

**3.1.1. Prihodi od prodaje (izvan grupe)**

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Prihod od održavanja javne odvodnje | 2.943.871 | 3.030.457 | 103 |
| Prihod od održavanja slivnika | 1.199.995 | 1.600.000 | 133 |
| Prihod od usluga pražnjenja septičkih jama | 288.566 | 313.105 | 109 |
| Prihod od izrade priklj. na javnu odvodnju | 262.688 | 325.319 | 124 |
| Prihodi od izdavanja raznih potvrda | 6.003 | 2.484 | 41 |
| Ukupno | 4.701.123 | 5.271.364 | 112 |

Prihodi od prodaje ostvareni su od isporuke usluga iz registrirane djelatnosti: održavanje javnje odvodnje, usluga pražnjenja septičkih jama te izrade priključaka na javnu odvodnju.

Najznačajniji prihod je prihod od održavanja javne odvodnje. Održavanje se plaća prema cjeniku poduzeća i kubnom metru potrošene vode. Fakturiranje i naplatu ove usluge obavlja trgovačko društvo Vodoopskrba i odvodnja d.o.o. Zagreb.

Prihod od održavanja slivnika ostvaren je temeljem Ugovora o povjeravanju poslova odvodnje atmosferskih voda u Gradu Samoboru između trgovačkog društva Odvodnja Samobor i Grada Samobora.

**3.1.2. Prihodi na temelju upotrebe vlastitih proizvoda, robe i usluga**

Prihod s osnove uporabe vlastitih sredstava u izgradnji dugotrajne imovine obračunat je internim obračunima – privremenim i okončanim situacijama bez internih dobitaka. Građevinski objekti – kanali za odvodnju preneseni su u upotrebu i povećavaju vrijednost imovine.

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Prihod s osnove uporabe vlastitih sredstava u izgradnji dugotrajne imovine | 1.347.907 | 2.236.221 | 166 |

**3.1.3. Ostali poslovni prihodi**

Prihodi od državnih potporapovezani su sa primljenim sredstvima dugotrajne imovine od Grada Samobora i Hrvatskih voda, koja se amortiziraju i raspoređuju u prihod u razdoblju i omjerima u kojima se tereti amortizacija na ta sredstva. Ova stavka Računa dobiti i gubitka zapravo je obračunat alikvotni iznos amortizacije koji se prizna kao prihod u obračunskom razdoblju, a sve temeljem HSFI-ja 15 i MRS-a 20.

Prihod od refundacije troškova, uz refundirane troškove Grada sadrži i prihod po članku 57. stavak 2. Zakona o izmjenama i dopunama Zakona o financiranju vodnog gospodarstva (Narodne novine 127/17), po kojem javni isporučitelj može koristiti do 20% prikupljenih sredstava naknade za razvoj za pokriće troškova održavanja i pogona građevina za javnu odvodnju. Za 2019. godinu ovaj prihod iznosi 535.888 kuna, dok za 2020. godinu iznosi 545.804 kuna.

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Prihodi od državnih potpora  | 2.317.414 | 2.369.720 | 102 |
| Prihod od refundacije troškova | 776.722 | 566.478 | 73 |
| Naknadno naplaćena potraživanja | 10.706 | 3919 | 37 |
| Prihod od prodaje osnovnih sredstava | 1.500 | 0 |  |
| Naknadno pronađena imovina | 0 | 0 |  |
| Ukupno | 3.106.342 | 2.940.117 | 95 |

# 3.2. POSLOVNI RASHODI

Rashodi predstavljaju smanjenje ekonomske koristi kroz obračunsko razdoblje u obliku odljeva ili stvaranja obaveza.

**3.2.1. Materijalni troškovi**

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Troškovi sirovina i materijala | 752.394 | 1.009.146 | 134 |
| Troškovi administracije i uprave | 10.908 | 13.302 | 122 |
| Trošak sitnog inv., zašt. odjeće i autoguma | 18.497 | 40.678 | 220 |
| Potrošena energija | 296.219 | 242.699 | 82 |
| Ukupno | 1.078.018 | 1.305.826 | 121 |

**3.2.2. Ostali vanjski troškovi**

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Vanjske usluge: telefon, oglašavanje, zakup | 273.023 | 328.356 | 120 |
| Usluge tekućeg održavanja | 495.108 | 554.838 | 112 |
| Usluge kooperanata | 259.471 | 966.101 | 372 |
| Komunalne usluge | 110.316 | 129.079 | 117 |
| Usluga obračuna i naplate odvodnje i NZR | 393.086 | 355.616 | 90 |
| Ukupno | 1.531.004 | 2.333.989 | 152 |

**3.2.3. Troškovi osoblja**

Ukupni troškovi osoblja za 2019. godinu odnose se na 30 zaposlena na bazi stanja i 27 zaposlena na bazi sati rada. U 2020. godini bilo je zaposleno 30 radnika na bazi stanja i 26 radnika na bazi sati rada.

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Neto plaća | 1.958.186 | 1.915.984 | 98 |
| Doprinosi iz plaća | 631.977 | 625.756 | 99 |
| Doprinosi na plaću | 456.736 | 447.609 | 98 |
| Ukupno | 3.046.899 | 2.989.349 | 98 |

**3.2.4. Amortizacija**

Trošak amortizacije obračunat je primjenom linearne metode za svako sredstvo pojedinačno u korisnom vijeku trajanja.

S obzirom da smo u 2018. godini značajno obnovili transportnu imovinu (vrijednost nabave iznosi 1.864.754,03 kuna), prema iskustvu i predviđenoj količinu uporabe predmetne imovine, Odlukom direktora smanjena je stopa amortizacije za skupinu s dosadašnjih 20% na 5% godišnje. Dakle, procijenjani korisni vijek uporabe Transportne imovine iznosi 20 godina.

Troškovi amortizacije u 2020. godini iznose 2.599.861 kune, od čega se iznos od 2.369.720 kuna odnosi na amortizaciju obračunatu za materijalnu imovinu (objekte komunalne infrastrukture) financiranu tuđim bespovratno primljenim sredstvima, a za koji iznos je povećan prihod (veza bilješka 3.1.3.).

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Amortizacija | 2.529.282 | 2.599.861 | 103 |
| Prihodi od državnih potpora  | 2.317.414 | 2.369.720 | 102 |
| Efekt | 211.868 | 230.141 | 109 |

**3.2.5. Ostali troškovi**

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Ostala materijalna prava radnika | 257.057 | 229.452 | 89 |
| Nadoknada članovima NO | 45.263 | 44.320 | 98 |
| Nadoknada članovima uprave | 47.149 | 93.905 | 199 |
| Premije osiguranja | 91.183 | 112.166 | 123 |
| Ostali nematerijalni troškovi | 80.509 | 66.787 | 83 |
| Ukupno | 521.161 | 546.631 | 105 |

**3.2.6. Vrijednosna usklađenja**

Vrijednosno usklađenje kratkotrajne imovine odnosi se na potraživanja od kupaca dospjela na dan 31.12.2019., a koja nisu naplaćena u 2020. godini.

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Vrijednosna usklađenja kratkotrajne imovine | 3.063 | 1.431 | 47 |

**3.2.7. Ostali poslovni rashodi**

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Izravni otpisi od kupaca | 153.779 | 297.940 | 194 |
| Neamortizirana vrijednost rashodovane imovine | 0 | 1.584 |  |
| Donacije za milodare, potpore | 25.000 | 0 |  |
| Ostali poslovni rashodi | 121 | 0 |  |
| Ukupno | 178.900 | 299.523 | 167 |

Ostali poslovni rashodi podrazumijevaju izravne otpise od kupaca knjižene na temelju prijedloga za otpis potraživanja prema odluci Komisije za pritužbe i žalbe građana na prekomjernu potrošnju. Fakturiranje i naplatu usluge održavanja javne odvodnje temeljem Ugovora o poslovnoj suradnji obavlja trgovačko društvo Vodoopskrba i odvodnja d.o.o. Zagreb i dostavlja Odluke Komisije za pritužbe i žalbe građana.

**3.3. FINANCIJSKI PRIHODI**

**3.3.1. Ostali prihodi s osnove kamata**

Prihodi od kamata su redovite kamate na depozit kod poslovnih banaka i prihodi od zateznih kamata obračunatih zbog zakašnjenja u roku plaćanja.

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Prihod od redovnih kamata | 23 | 97 | 420 |
| Prihod od zateznih kamata | 1.101 | 369 | 33 |
| Ukupno | 1.124 | 465 | 41 |

**3.4. FINANCIJSKI RASHODI**

**3.4.1. Rashodi od kamata**

Kamate na kredite banaka odnosi se na kratkoročni kredit OTP banke, a sve po Ugovoru o kratkoročnom kreditu iz 2019. godine. Zatezne kamate su kamate obračunate zbog zakašnjenja u roku plaćanja.

Ugovori o financijskom leasingu za nabavu imovine ugovoreni su po kamatnoj stopi 3,25% za Raiffeisen Leasing i 3,75% za OTP leasing. Leasinzi su ugovoreni u EUR-ima te su na dan 31.12.2020. godine prema Srednjem tečaju HNB tečajne razlike knjižene kao rashod.

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Kamate na kredite banaka  | 6.466 | 0 |  |
| Kamate na kredite leasing društva | 51.325 | 40.163 | 78 |
| Zatezne kamate | 266 | 0 |  |
| Tečajne razlike iz kreditnih obveza | 4.350 | 16.283 | 374 |
| Ukupno | 62.407 | 56.446 | 90 |

# 3.5. DOBIT/GUBITAK RAZDOBLJA

|  |  |  |  |
| --- | --- | --- | --- |
| Opis | 31.12.2019. | 31.12.2020. | Index 20/19 |
| Poslovni prihodi | 9.155.372 | 10.447.702 | 114 |
| Poslovni rashodi | 8.938.124 | 10.076.610 | 113 |
| Dobit iz poslovnih aktivnosti | 217.248 | 371.092 | 171 |
| Financijski prihodi | 1.124 | 465 | 41 |
| Financijski rashodi | 62.407 | 56.446 | 90 |
| Dobit iz financijskih aktivnosti | -61.283 | -55.981 | 91 |
| Dobit tekuće godine | 155.965 | 315.111 | 202 |

Društvo je u 2020. godini ostvarilo dobit od 371.092 kuna iz poslovnih aktivnosti i gubitak od 55.981 kunu iz financijskih aktivnosti. Gubitak od financijskih aktivnosti odnosi se na kamate za otplatu lizing obveza i kratkoročnom kreditu.

# 3.6. POREZ NA DOBIT

|  |  |  |  |  |
| --- | --- | --- | --- | --- |
| Opis | 31.12.2017. | 31.12.2018. | 31.12.2019. | 31.12.2020. |
| Ukupni prihodi | 8.917.484 | 9.382.015 | 9.156.497 | 10.448.167 |
| Ukupno rashodi | 10.800.965 | 9.381.360 | 9.000.532 | 10.133.056 |
| 50% troškova reprezentacije | 32.006 | 4.734 | 2.826 | 184 |
| Vrijednosno usklađenje i otpis potraživanja | 7.584 | 5.432 | 3.062 | 1.431 |
| Troškovi rezerviranja | 0 | 0 | 25.000 |  |
| Državna potpora za obrazovanje i izobrazbu | -33.619 | -29.423 | -35.793 | -11.682 |
| Dobit/gubitak nakon povećanja i smanjenja | -1.877.509 | -18.602 | 151.061 | 305.044 |
| Preneseni porezni gubitak | 0 | -1.877.509 | -1.896.111 | -1.745.050 |
| Porezni gubitak za prijenos/porezna osnovica | -1.877.509 | -1.896.111 | -1.745.050 | -1.440.006 |
| Porezna obveza | 0 | 0 | 0 | 0 |
| Uplaćeni predujmovi | 58.364 | 17.282 | 0 | 0 |
| Razlika za uplatu/povrat | -58.364 | -17.282 | 0 | 0 |

Društvo ni u 2020. godini nije ostvarilo osnovicu za oporezivanje zbog prenijetih gubitaka iz ranijih razdoblja.

# 4. SPOROVI I POTENCIJALNE OBVEZE

Pri Općinskom sudu u Novom Zagrebu Stalna služba Samobor u tijeku je parnični postupak P-895/2019radi isplate naknade za oduzetu imovinu fizičkoj osobi za koji je Uprava obavila rezerviranje na teret rashoda razdoblja. Budući događaji i njihovi utjecaji ne mogu se predvidjeti sa sigurnošću, zbog čega se stvarni rezultati mogu razlikovati od procijenjenih (bilješka 1.2.1. i 2.7).

# 5. DOGAĐAJI POSLIJE BILANCE

Od datuma bilance do sastavljanja ovih financijskih izvještaja, upravi Društva nije poznat niti jedan drugi značajan događaj vezan uz poslovanje Društva, a koji se sukladno HSFI-jima trebaju posebno istaknuti u ovim izvještajima.

# 6. ODOBRENJE FINANCIJSKIH IZVJEŠTAJA

Financijske izvještaje usvojila je Uprava i odobrila njihovo izdavanje dana 20.05.2021. godine.

 **Direktor:**

**Ivica Karoglan, dipl.ing.agr.**